SCC ทุ่ม 1.65 พันลบ. ซื้อหุ้น BST หนุนถือ 54% มั่นใจสร้างมูลค่าธุรกิจโอเลฟินส์เพิ่ม
SCC ทุ่ม 1.65 พันลบ. ซื้อหุ้น “กรุงเทพ ซินธิติกส์” หรือ BST ผู้ผลิตผลิตภัณฑ์กลุ่ม Mixed C-4 เพิ่ม 5.37% หนุนถือสัดส่วน 54% มั่นใจสร้างมูลค่าธุรกิจโอเลฟินส์เพิ่ม
SCC ทุ่ม 1.65 พันลบ. ซื้อหุ้น BST ผู้ผลิตผลิตภัณฑ์กลุ่ม Mixed C-4 เพิ่ม 5.37% หนุนถือ 54% สร้างมูลค่าธุรกิจโอเลฟินส์เพิ่ม
17 ก.ย. 2564

บริษัท ปูนซิเมนต์ไทย จำกัด (มหาชน) หรือ SCC ระบุว่า บริษัท เอสซีจี เคมิคอลส์ จำกัด (SCG Chemicals) ซึ่งเป็นบริษัทย่อยที่ SCC ถือหุ้นทั้งหมด ได้ลงนามในสัญญาซื้อขายหุ้นบริษัท กรุงเทพ ซินธิติกส์ จำกัด (BST) จำนวนร้อยละ 5.37 กับธนาคารกรุงเทพ จำกัด (มหาชน) หรือ BBL ที่มูลค่า 1,651 ล้านบาท โดยหลังจากการซื้อขายหุ้นแล้วเสร็จ SCG Chemicals จะถือหุ้นใน BST เพิ่มขึ้นเป็นร้อยละ 54.20 และคาดว่าการซื้อขายหุ้นจะแล้วเสร็จภายในเดือนกันยายน 2564
ทั้งนี BST เป็นผู้ผลิตผลิตภัณฑ์กลุ่ม Mixed C-4 เช่น บิวทาไดอีน น้ำยางไนไตรล์ และยางสังเคราะห์ ตั้งอยู่ที่นิคมอุตสาหกรรมมาบตาพุด จังหวัดระยอง ซึ่งผลิตภัณฑ์ดังกล่าวจะถูกนำไปใช้ในการผลิตสินค้าที่สอดคล้องกับเมกะเทรนด์เช่น ถุงมือยางทางการแพทย์และยางรถยนต์ประหยัดพลังงาน โดย BST รับวัตถุดิบหลักจากโรงงานโอเลฟินส์ของ SCG Chemicals ดังนั้นการเพิ่มสัดส่วนการถือหุ้นใน BST จะทำให้ SCG Chemicals สามารถเพิ่มมูลค่าของสายการผลิตโอเลฟินส์ครบวงจร
ทั้งนี ในปี 2563 BST มียอดขายรวม 10,142 ล้านบาท และมีกำไรสุทธิ 920 ล้านบาท และในช่วงครึ่งปีแรกของปี 2564 มียอดขายรวม 10,685 ล้านบาท และมีกำไรสุทธิ 3,905 ล้านบาท
 